ศาลรธน. มีคำสั่งรับคำร้องผู้ตรวจการฯ วินิจฉัยกฎหมายเลือกตั้ง 8 พ.ค.นี้ชัดเจน
ศาลรธน. มีคำสั่งรับคำร้องผู้ตรวจการฯ วินิจฉัยกฎหมายเลือกตั้ง 8 พ.ค.นี้ชัดเจน
ศาลรธน. มีคำสั่งรับคำร้องผู้ตรวจการฯ วินิจฉัยกฎหมายเลือกตั้ง 8 พ.ค.นี้ชัดเจน
2 พ.ค. 2562

ผู้สื่อข่าวรายงานว่า วันนี้(2พ.ค.) ศาลรัฐธรรมนูญ มีคำสั่งรับคำร้อง กรณีผู้ตรวจการแผ่นดินขอให้ศาลรัฐธรรมนูญพิจารณาวินิจฉัยตามรัฐธรรมนูญ มาตรา 231 (1) ว่า พ.ร.บ.ประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร (ส.ส.) พ.ศ.2561 มาตรา 128 มีปัญหาเกี่ยวกับความชอบด้วยรัฐธรรมนูญ มาตรา 91 หรือไม่ โดยได้กำหนดนัดแถลงด้วยวาจา ปรึกษาหารือ และลงมติในวันที่ 8 พ.ค.62 เวลา 9.30 น.
สำนักงานศาลรัฐธรรมนูญ ระบุว่า คดีนี้เป็นปัญหาข้อกฎหมายไม่จำเป็นต้องไต่สวน ตาม พ.ร.บ.ประกอบรัฐธรรมนูญว่าด้วยการวิธีพิจารณาของศาลรัฐธรรมนูญ พ.ศ.2561 มาตรา 58 วรรคหนึ่ง
แต่เพื่อประกอบการพิจารณาอาศัยอำนาจตาม พ.ร.บ.รัฐธรรมนูญว่าด้วยการวิธีพิจารณาของศาลรัฐธรรมนูญ พ.ศ.2561 มาตรา 27 วรรคสาม ให้เลขาธิการสภาผู้แทนราษฏรจัดส่งสำเนาบันทึกการประชุมคณะกรรมการร่างรัฐธรรมนูญในการพิจารณาร่างรัฐธรรมนูญ มาตรา 91 และ พ.ร.บ.ประกอบรัฐธรรมนูญว่าด้วยการเลือกตั้ง ส.ส. พ.ศ.2561 มาตรา 128
รวมทั้งหลักฐานหรือเอกสารที่เกี่ยวข้อง และให้เลขาธิการวุฒิสภาจัดส่งสำเนาบันทึกการประชุมของคณะกรรมาธิการวิสามัญของสภานิติบัญญัติแห่งชาติในการพิจารราร่าง พ.ร.บ.ประกอบรัฐธรรมนูญว่าด้วยการเลือกตั้ง ส.ส. พ.ศ. 2561 มาตรา 128 รวมทั้งเอกสารหรือหลักฐานที่เกี่ยวข้อง ยื่นต่อศาลฯ ภายในวันที่ 7 พ.ค.62